L 17/80
RO
Jurnalul Oficial al Uniunii Europene
19.1.2023
ANEXĂ
Prezentarea conținutului raportului anual privind performanța menționat la articolul 134 din Regulamentul (UE) 2021/2115
1.
O SINTEZĂ A STADIULUI PUNERII ÎN APLICARE A PLANULUI STRATEGIC PAC ÎN CEEA CE PRIVEȘTE EXERCIȚIUL FINANCIAR PRECEDENT
Această secțiune trebuie să includă informațiile calitative menționate la articolul 134 alineatul (7) litera (a) din Regulamentul (UE) 2021/2115.
1.1.
Rezumat privind stadiul punerii în aplicare a planului strategic PAC Această subsecțiune trebuie să includă un rezumat al progreselor realizate în ceea ce privește punerea în aplicare a planului strategic PAC în cursul exercițiului financiar precedent.
Această subsecțiune poate include și un rezumat al problemelor care au afectat performanța planului strategic PAC în exercițiul financiar precedent și care trebuie raportate în detaliu în subsecțiunea 1.2, inclusiv un rezumat al măsurilor luate în scopul rezolvării problemelor respective.
1.2.
Stadiul punerii în aplicare a planului strategic PAC, în funcție de obiectivele specifice și transversale Pentru fiecare obiectiv specific și transversal menționat la articolul 6 alineatele (1) și (2) din Regulamentul (UE) 2021/2115, această subsecțiune trebuie să includă o descriere a problemelor care au afectat performanța planului strategic PAC în exercițiul financiar precedent, după caz, indicând motivele și, dacă este relevant, descriind măsurile luate în scopul rezolvării problemelor respective.
În completarea informațiilor care trebuie furnizate în subsecțiunea 2.1, această subsecțiune poate include explicații legate de abaterile de la obiectivele de etapă corespunzătoare a valorilor atinse ale indicatorilor de rezultat.
1.3.
Aspectele orizontale ale punerii în aplicare a planului strategic PAC Această subsecțiune trebuie să includă o descriere a progreselor înregistrate în ceea ce privește punerea în aplicare a planului strategic PAC în exercițiul financiar precedent, identificarea problemelor care au afectat punerea în aplicare a planului strategic PAC în exercițiul financiar precedent și, după caz, măsurile menite a rezolva problemele respective, în ceea ce privește guvernanța, rețelele și acțiunile legislative sau nelegislative naționale relevante pentru punerea în aplicare și performanța planului strategic PAC.
Această subsecțiune poate include o descriere a problemelor care au afectat performanța planului strategic PAC în exercițiul financiar precedent și care nu pot fi raportate în cadrul obiectivelor specifice sau transversale din subsecțiunea 1.2.
1.4.
Derogare de la standardele GAEC în 2023 Dacă statul membru a recurs la derogarea prevăzută la articolul 1 din Regulamentul de punere în aplicare (UE) 2022/1317, această subsecțiune trebuie să includă o evaluare a efectelor aplicării respectivei derogări asupra securității alimentare mondiale, asupra conservării mediului și asupra combaterii schimbărilor climatice, în conformitate cu articolul 2 alineatul (5) din respectivul regulament de punere în aplicare.
2.
INFORMAȚII CANTITATIVE, INFORMAȚII CALITATIVE PRIVIND ABATEREA DE LA OBIECTIVELE DE ETAPĂ A VALORILOR INDICATORILOR DE REZULTAT ȘI JUSTIFICAREA DEPĂȘIRII CUANTUMURILOR UNITARE REALIZATE ÎN RAPORT CU CUANTUMURILE UNITARE PLANIFICATE
Această secțiune trebuie să includă informațiile cantitative menționate la articolul 134 alineatele (4) și (5) din Regulamentul (UE) 2021/2115.
De asemenea, trebuie să includă informațiile calitative referitoare la abaterile de la obiectivele de etapă menționate la articolul 134 alineatul (7) litera (b) din regulamentul menționat.
De asemenea, trebuie să includă informațiile calitative obligatorii menționate la articolul 134 alineatul (9) din regulamentul respectiv.
Poate să includă informațiile calitative opționale menționate la articolul 134 alineatul (8) din regulamentul respectiv.